cyanic-selkie/wikianc huggingface dataset:
Psalmus 55
Verba psalmi
Haec sunt verba psalmi 55 (54) ex versione vulgata Clementina: 1 In finem, in carminibus. Intellectus David. 2 Exaudi, Deus, orationem meam, et ne despexeris deprecationem meam: 3 intende mihi, et exaudi me. Contristatus sum in exercitatione mea, et conturbatus sum 4 a voce inimici, et a tribulatione peccatoris. Quoniam declinaverunt in me iniquitates, et in ira molesti erant mihi. 5 Cor meum conturbatum est in me, et formido mortis cecidit super me. 6 Timor et tremor venerunt super me, et contexerunt me tenebrae. 7 Et dixi: Quis dabit mihi pennas sicut columbae, et volabo, et requiescam? 8 Ecce elongavi fugiens, et mansi in solitudine. 9 Exspectabam eum qui salvum me fecit a pusillanimitate spiritus, et tempestate. 10 Praecipita, Domine; divide linguas eorum: quoniam vidi iniquitatem et contradictionem in civitate. 11 Die ac nocte circumdabit eam super muros eius iniquitas; et labor in medio eius, 12 et iniustitia: et non defecit de plateis eius usura et dolus. 13 Quoniam si inimicus meus maledixisset mihi, sustinuissem utique. Et si is qui oderat me super me magna locutus fuisset, abscondissem me forsitan ab eo. 14 Tu vero homo unanimis, dux meus, et notus meus: 15 qui simul mecum dulces capiebas cibos; in domo Dei ambulavimus cum consensu. 16 Veniat mors super illos, et descendant in infernum viventes: quoniam nequitiae in habitaculis eorum, in medio eorum. 17 Ego autem ad Deum clamavi, et Dominus salvabit me. 18 Vespere, et mane, et meridie, narrabo, et annuntiabo; et exaudiet vocem meam. 19 Redimet in pace animam meam ab his qui appropinquant mihi: quoniam inter multos erant mecum. 20 Exaudiet Deus, et humiliabit illos, qui est ante saecula. Non enim est illis commutatio, et non timuerunt Deum. 21 Extendit manum suam in retribuendo; contaminaverunt testamentum eius: 22 divisi sunt ab ira vultus eius, et appropinquavit cor illius. Molliti sunt sermones eius super oleum; et ipsi sunt iacula. 23 Iacta super Dominum curam tuam, et ipse te enutriet; non dabit in aeternum fluctuationem iusto. 24 Tu vero, Deus, deduces eos in puteum interitus. Viri sanguinum et dolosi non dimidiabunt dies suos; ego autem sperabo in te, Domine.
Casimirus III (rex Poloniae)
Casimirus III Magnus (natus die 30 Aprilis 1310 in Kowal - die 5 Novembris 1370 Cracoviae obiit) fuit Poloniae rex postremus ex gente Piastorum (Polonice Piastowie).
Anno 1333 post mortem patris sui Ladislai Loctici thronum Poloniae hereditavit. Regnum Poloniae solidavit terque amplificavit. Anno 1364 Academiam Cracoviensiam fundavit, quae anno 1400 cura et sumptu sanctae Hedvigis reginae Poloniae in universitatem cum quattuor facultatibus conversa est.
Raimundus VII (comes Tolosae)
Raimundus VII (natus mense Iulio 1197; mortuus die 27 Septembris 1249) fuit comes Tolosae et marchio Provinciae ab anno 1222. Fuit filius comitis Raimundi VI et uxoris eius tertiae Ioannae (filiae regis Angliae Henrici II sororisque regum Ricardi I et Iohannis). Paedagogus eius fuit Galfridus de Pictavia.
In abbatia Fontis Ebraldi sepultus est.
Bolsevici
Bolsevici (Russice большевики, tr. bol'ševiki; in nominativo singulari большевик, tr. bol'ševik) fuere initio participes cursus politici, seu fractionis, Russicae Social-Democraticae Operariae Factionis (Russice Российская социал-демократическая рабочая партия), et dein (a mense Aprili anni 1917) socii factionis sui iuris, quae verbum "bolsevicorum" in nomine suo ad annum 1952 tenuit.
Notio ipse creata est anno 1903, in conventu secundo RSDOF, postquam sectatores Vladimiri Lenin in suffragio ad ductum factionis illius votorum maioritas (Russice: большинство, tr. bol'šinstvo), inde et nomen Bolsevicorum, acceperunt. Adversarii autem illorum, qui minoritas (Russice: меньшинство, tr. men'šinstvo) fuere, idcirco Mensevici (Russice: меньшевики, tr. men'ševiki) appellati sunt.
Index progressus humani
2019 UN Human Development Report (inequality-adjusted).svg Amartya Sen Indianus et Mahbub ul Haq Pacistanianus decreta est. Deta anniversaria in relatione a Programma Consociatione Nationum pro Evolutione editur.
Critica
Ob perennes indicis criticas (inter quas superioris Iaponiae positio quamquam status feminarum illic; nationes cum eodem indice sed valde dissimilibus humanis iuribus, etc.), et propter Indiae petitionem, Consociatio Nationum Indice Evolutionis Humanae e medio decennio 200 in suis documentis publicis non utitur.
Gustavus IV Adolphus (rex Sueciae)
Gustavus IV Adolphus, (Suecice Gustaf IV Adolf, natus Holmiae die 1 Novembris 1778; mortuus Sancti Galli Helvetiae die 7 Februarii 1837), filius Gustavi IX et Sophiae Daniae, fuit rex Sueciae ab anno 1792 usque ad annum 1809.
Camera Popularis RDG
Camera Popularis RDG parlamentum annis 1949 - 1990 Rei publicae Democraticae Germanicae erat. Hoc parlamentum ad usque annum 1989 non libere eligebatur, sed legati a factione communista SED iam ante suffragia destinati sunt. Semper suggragia depravata sunt, ut 99 per centum hominum candidatos probarent. 18 Martii 1990 camera popularis primo libere creata est. 23 Augusti eius anni Camera Popularis decrevit, ut RDG 3 Octobris 1990 ad Germaniam Occidentalem accederet.
Biblena
Biblena (alia nomina: Bibena ) (Italiane: Bibbiena) est oppidum Italiae et municipium, circiter 12 730 incolarum, in Regione Tuscia, in Provincia Arretina ac in Clusentino, historica ac geographica terra, situm. Incolae Biblenenses appellantur.
Fractiones
Banzena, Bibbiena Stazione, Campi, Camprena, Farneta, Gello, Giona, Gressa, Lonnano, Marciano, Molino di Gressa, Moscaio, Partina, Pianacci, Pian del Ponte, Poggiolo, Pollino, Querceto, Santa Maria del Sasso, Serravalle, Soci, Terrossola, Tramoggiano.
Georgius Seurat
Georgius Petrus Seurat (Lutetiae natus die 2 Decembris 1859; ibidem mortuus die 29 Martii 1891) fuit pictor Francicus more postinpressionismo.
Augustus Anicet-Bourgeois
Vita
Filius genitorum pauperum educatione valde arta fruebatur. Cum anno 1825 opus primum, melodrama »Gustave, ou le Napolitain« feliciter e scaenis produci potuisset, omnino generi isti se dedicare voluit. Itaque dramata popularia rustica, comoediunculas, carmina satirica vallevirensia, libellos in melica dramata iucunda, tragoedias exaravit. In summa ducenta opera pepigit, non semper sine auxilio. Dennery, Michael Masson, Victor Ducange, Eduardus Simon Lockroy, Villeneuve et Eduardus Ludovicus Brisebarre nonnumquam eum iuvabant. Sed Anicet-Bourgeois scripsit nonnulla opera, quae nomen Alexandri Dumas portant (e.g. »Térésa«, »Angèle«, »Catherine Howard«).
Novissimis annis dramatiunculas fadarum exarare solitus est. Saepius usque videri potuerunt »J'enlève ma femme«, »Passé minuit«, »La joie de la maison«. »Les trois épiciers«, »Le maître d'école«. »La petite Fadette«, »La fiole de Cagliostro«, »Pascal et Chambord«, »Cotillon III«. Drama comicum »Die schlimmen Buben in der Schule« (1847) Ioannis Nestroy Austriaci inspiratum est ab opere »Le maître d'école«.
Caeso
Caeso, sive Kaeso, fuit praenomen virile Romanum, littera K. notatum, iam tempore classico obsoletum, primum fortasse cognomen coniunctum cum adiectivo caesio, quod dicitur de iis qui oculos glaucos habet.
Aliter autem a scriptoribus antiquis explicatur. Sic scribit Plinius Secundus: "sicut Scipio Africanus prior natus primusque Caesarum a caeso matris utero dictus, qua de causa et Caesones appellati."
Schleicher Comitatus
Schleicher Comitatus  (Anglice:  Schleicher County) est Texiae comitatus in Civitatibus Foederatis Americae 2935 incolarum (anno 2000). Comitatus, cuius caput est vicus Eldorado, anno 1887 creatus est. In hoc comitatu magna pars incolarum (accurate 43.5 %) oriunda e America Latina est et haud Anglice domu (40.6 %) loquitur.
Elapidae
Elapidae (-arum, m.pl.; e Graeco éllops 'piscis marinus' ) sunt familia Serpentium veneniferarum in tropicis subtropicisque orbis terrarum regionibus endemicarum, in terris Asia, Australia, Africa, America Septentrionali Meridianaque, et in aquis oceanorum Pacifici et Indici habitantium.
Lepidodactylus lugubris
Lepidodactylus lugubris est species squamatorum familiae Gekkonidarum, quae habitant in Australia (Terra Reginae) Birmania, Bismarciano Archipelago, Guama, Iaponia (Ryukyu, Bonin), India (cum Insulis Andamanensibus), Insulis Salomonis, Insulis Societatis, Malaesia occidentali (Pulau Pinang, Pulau Tioman), Indonesia (Amboina, Borneo, Halmahera, Kei Insulis, Lombok, Celebis), Nova Caledonia, Nova Guinea, Philippinis, Rotuma, Samoa, Sinis, Taivania, Tabropana, Vietnamia (Ku Lao Pan Jong insula), et Vitiis. Introductus est in Aequatoria (Insulas Testudinarias), Civitates Foederatas (Havaios), Columbiam, Oram Opulentam, Mexicum, Nicaraguam, Panamam, Tsiliam, Insulas Seisellenses.
Mons Vernonius
Mons Vernonius, prope Alexandriam Virginiae, fuit praedium et domus Georgii Washingtonii, primi Praesidis Civitatum Foederatarum. Aedes ligno secundum neoclassicale architecturae Georgianae genus aedificatae sunt, et praedium per ripas Potomac Fluminis situm est. Mons Vernonius National Historic Landmark anno 1960 designatus est.
Decimus
Decimus fuit praenomen virile Romanum, littera D. notatum, quod in gente Claudia solis patriciis, sed apud Iunios et Laelios plebi quoque dabatur.
Reeves Comitatus
Reeves Comitatus  (Anglice:  Reeves County) est Texiae comitatus in Civitatibus Foederatis Americae 13137 incolarum (anno 2000). Comitatus, cuius caput est urbicula Pecos, anno 1883 creatus est. In hoc comitatu  maxima pars incolarum (accurate 73.4 %) oriunda e America Latina est et haud Anglice domu (67.5 %) loquitur.
Lucius Domitius Ahenobarbus
Lucius Domitius Ahenobarbus (quando natus sit, nescimus; mortuus est anno 25) senator Romanus primo saeculo ante Christum natum fuit.
Gens
Pater eius Gnaeus Domitius Ahenobarbus anno 32 a.C.n. consul creatus est. Ipse Antoniam Maiorem, neptem Augusti, in matrimonium duxit et anno 29 a.C.n. inter patricios adlectus est. Habuit filium Gnaeum Domitium Ahenobarbum, consulem anni 32 et patrem Neronis, et filias Domitiam et Domitiam Lepidam.
Cursus honorum
Anno 16 consulatum gessit et propter maximos, sed etiam crudelissimos ludos habitos ab Augusto monitus est. Postea anno 12 a.C.n. proconsul Africam administravit et legatus Augusti pro praetore Illyrici ad Albim pervenit. Tum erat dux militum in Germania, ubi frustra Cheruscos in sedes reducere conabatur. Praterea frater Arvalis fuit. Anno 25 mortuus est.
Hopkins Comitatus (Texia)
Hopkins Comitatus  (Anglice:  Hopkins County) est Texiae comitatus in Civitatibus Foederatis Americae  31960 incolarum (anno 2000). Comitatus, cuius caput est vicus Sulphur Springs, anno 1846 creatus est. In hoc comitatu decima pars incolarum (accurate 9.3 %) oriunda e America Latina est et haud Anglice domu (9.8 %) loquitur.
Ignatius Ioannes Paderewski
Ignatius Ioannes Padereski (natus in Kuryłówka, hodie Ucraina tunc ad Imperium Austriacum pertinente die 18 Novembris 1860; mortuus Urbe Novo Eboraco die 29 Iunii 1941) fuit compositor, clavilista, rerum politicarum peritus, legatus et minister Primus Poloniae.
Anno 1919, dum Paderewski primus nimister erat, Conferentiam de pace componendae Lutetiae participavit.
Bela Bartók
Bela Bartók (Hungarice Bartók Béla Viktor János, 1881–1945) fuit compositor Hungaricus et clavilista, qui inter compositores illustrissimos saeculi vicesimi existimatur. Cum musicam vulgarem colligeret seduloque explicaret, inter patres ethnomusicologiae numeratur.
Compositiones eius saepe modo neoclassicae vel atonae putantur. Composuit operam A kékszakállú herceg vára (Arx Cyanobarbae Ducis) ac sex quadricinia fidium.
Manfredus Gerlach
Manfredus (Theod. Manfred) Gerlach (natus 8 Maii 1928 Lipsiae, mortuus die 17 Octobris 2011) erat vir publicus pristinus Rei publicae Democraticae Germanicae et sodalis atque praeses factionis LDPD.
Iuventus et munus
Postquam scholam finivit Gerlach ab anno 1944 minister publicus laboravit. Quod foedus calandestinum iuventutis condiderat, a Nazistis captus est. Bello finito Gerlach ad factionem liberalem LDPD in Zona Sovieticae accessit. Cum aliis Lipsiae Iuventutem Theodiscam Liberam condidit, quae omnes iuvenes democraticos conveniret, sed mox foedus iuventutis SED, factionis communisticae facta est.
Cursus honorum
Ab anno 1949 Gerlach legatus legatus Camerae Popularis fuit. Anno 1950 magister civium anno 1952 magister civium superior vicarius Lipsiae electus est. Annis 1951 - 1954 rebus politicis studebat et anno 1964 doctor promotus est. Annis 1951 - 1953 praeses vicarius, annis 1953 - 1967 secretarius generalis et deinde ad usque annum 1990 praeses factionis LDPD erat. Quae factio autem nil contra communistas regentes RDG facere potuerunt, semper consilia SED probavit. Cum autem Michael Gorbačëv in Unio Sovietica consilia Glasnost propagare coepisset, et Gerlach caute novam liberatem a SED petivit. Annis 1960 - 1989 praeses vicarius Consilii Rei Publicae Democraticae Germanicae erat. Tum postquam populus RDG dictaturam communistarum sustulit, Gerlach ultimus praeses Consilii Rei Publicae electus est. Post electionem liberam Camerae Popularis 5 Aprilis 1990 se a magistratu abdicavit. Postea etiam sodalis FDP factus est, sed anno 1993 factionem reliquit accusatus se sodales factionis suae auctoritatibus Sovieticis olim prodidisse. Numquam huius rei in iudicio accusatus est valetudinis causa. Berolini vixit.
Gnaeus
Gnaeus (eiusdem originis ut naevus) fuit praenomen virile Romanum, litteris Cn. notatum, de quo Quintilianus scripsit: "Quid quae scribuntur aliter quam enuntiantur? ... nec 'Gnaeus' eam litteram in praenominis nota accipit qua sonat."
Gustavus II Adolphus (rex Sueciae)
Gustavus II Adolphus, qui dicitur Magnus, ( Suedice Gustaf II Adolf Vasa natus Holmiae die 19 Decembris 1594 – obiit die 16 Novembris 1632 apud Lützen in Saxonia-Anhaltio), filius Caroli IX fuit Rex Sueciae ab anno 1611 usque ad mortem. Sententiae eius fuerunt: Gloria Altissimo Suorum Refugio et Cum Deo et victoribus armis. Gustavus Adolphum Sueciam terram ab omnibus maximi putatam fecit, minas contrareformatorias a Germania avertens. Victoriis multis partis et morte in aciebus accepta gloria porro amplificata est.
Vita
Cum pater mortuus esset, adulescens XVII annorum secundum leges nondum adulta aetate erat. Nihilominus senatores, qui pericula externa bene agnoverant, eum regem novum declaraverunt. Quoniam tunc Russia, Polonia et Dania cum Suecia belligerabant Gustavus Adolphus iuvenis quaequae necessaria machinabatur, ut pax conciliaretur. Danis pecuniae multae concessae sunt, ut territoria expugnata redderentur. Quo acrius in Russos Polonosque dimicatum est. Cum Russi propter victimas ad pacem reducerentur, Polonia ad armisticium annos sex duraturum coacta est. Inimicus autem eius maximus imperator Ferdinandus II fuisse videtur, cui in animo tam protestantismi excidium quam Suecorum contumelia. Bello triginta annorum sors protestantium in extremo stabat, cum Gustavus Adolphus pius summo studio ad religiosam libertatem salvandam in meridiem profectus est. Antea autem filiam Christinam throni heredem in curia praesentaverat.
Anno 1631 die 17 Septembris Ioannes Tserclaes de Tilly dux militum imperatoris apud Lipsiam proelio victus est et die 18 Octobris copiae Sueciae Herbipolim expugnaverunt. Die 23 Decembris 1631 Gustavus II Adolphus Moguntiacum  obsessum expugnavit.
Victorias gloriosas multas detulit ex catholicis sed die 6 Novembris 1632 ipse morti in pugna ad obiit. Incertum est, utrum ab adversariis tormentis mortuus an ab homicida corrupto interfectus sit. Cadaver autem Leucopetrae conditum in Sueciam transportatum est, cum cor in delubro ad Meuchen sepeliretur. In via inter Lipsiam et Lützen monumentum lapideum est quod lingua vernacula Schwedenstein nominatur: regem Suecicum haud procul animam efflavisse fertur. Erfordiae stat sic dictus Puteus famis quo memoria de rege Suecico et Bello triginta annorum habeatur.
Nicolaus Nosov
Nicolaus Nicolai filius Nosov (Russice Николай Николаевич Носов, tr. Nikolaj Nikolaevič Nosov; natus 23 Novembris 1908 Kioviae, mortuus 26 Iulii 1976 Moscuae) fuit scriptor Russicus Sovieticus.
Biographia
Nicolaus Nosov natus est die 10 Novembris (23 Novembris secundum Calendarium Gregorianum) anni 1908, Kioviae in urbe (quae tunc in Imperio Russico erat, nunc est metropolis Ucrainae), in familia actoris scenici. Annis 1927—1929 in Instituto Artificioso Kioviensi educabatur, dein studebat in Instituto Cinematographiae Moscuensi, ubi studium complevit anno 1932. Annis 1932—1951 ut moderator cinematographicus favebat operi.
Anno 1938 Nosov primo narrationes suas in lucem edidit. Multas fabulas pro pueris scripsit, e.g. Pileus vivus («Живая шляпа»), Bracae mirabiles («Чудесные брюки»), Hortulani («Огородники»), etc. Notae sunt eius narrationes pro adulescentibus Familia hilaris («Весёлая семейка», anno 1949), Diarium Nicolai Sinitsyn («Дневник Коли Синицына», anno 1950), Victor Maleev in schola et domi («Витя Малеев в школе и дома», anno 1951; Nosov anno 1952 affectus est Praemio Staliniano pro fabula illa). Notissimae fabularum huius scriptoris sunt eius narrationes de Neznaika (Russice Незнайка, Neznajka, i.e. "Nesciens"): Casus Neznaikae et eius amicorum («Приключения Незнайки и его друзей», annis 1953—1954), Neznaika in Urbe Solari («Незнайка в Солнечном городе», anno 1958), Neznaika in Luna («Незнайка на Луне», annis 1964—1965).
Nicolaus Nosov obiit Moscuae, die 26 Iulii anni 1976.
Transportator glutamati
Transportatores glutamati sunt proteina, quae glutamatum neurotransmissorem de fissura synaptica in proprinquas cellulas gliales absorbent, quo transmissio in bulbulum terminalem praesynapticum fit.
Hodie duae subclasses transportatorum glutamati nota sunt:
Medicamenta futura contra schizophreniam et depressionem ad transportatores glutamati spectare possint.
Genovefa
Genovefa est praenomen muliebre, fortasse ex radicibus Celticis, "gentem" et "mulierem" significantibus, ortum. Sancta Genovefa, Lutetiae patrona, fuit monialis Gallo-Romana saeculi V.
Numerius
Numerius fuit praenomen virile Romanum, littera N. notatum, quod ex lingua Osca ortum est.
Sextus Pompeius Festus describit quomodo nomen Romam introductum est: "Numerius praenomen numquam ante fuisse in patricia familia dicitur, quam is Fabius, qui unus post sex et trecentos ab Etruscis interfectos superfuit, inductus magnitudine divitiarum, uxorem duxit Otacili Maleventani, ut tum dicebantur, filiam, ea condicione, ut qui primus natus esset, praenomine avi materni, Numerius appellaretur."
Maverick Comitatus
Maverick Comitatus  (Anglice:  Maverick County) est Texiae comitatus in Civitatibus Foederatis Americae 47.297 incolarum (anno 2000). Comitatus, cuius caput est urbs Eagle Pass, anno 1856 creatus est. In hoc comitatu maxima pars incolarum (accurate 95.0 %) oriunda e America Latina est et haud Anglice domu (92.1 %) loquitur.
Amazonia
Amazonia Austramericani Amazonum fluminis vallis per multos locos et cum multis silvis imbricis patens nuncupatur. Ergo cum plurimis urbibus, pagis aut subdivisionibus eiusdem nominis in regione non confundenda est quae dissimiles in partes quattuor divisa est. In regione mundi maxima silva imbrica, Septemtrionali Brasiliae parte sed etiam Venetiolae, Columbiae, Aequatoriae, Boliviae et Peruviae partibus sita, est.
A mense Iulio anno 2019, pessima desilvatio ab incendio in Amazonia fit.
Geographia
Amazonia in Brasiliae Atlantico litore, in Para et Maragnano incipit et usque ad Antisensem montem advenit. Silva tam lata quam Oceanus Atlanticus inter Africam et Americam est.
Hoc flumen in mare quintam fluvialis aquae partem in toto mundo mittit, quae 160 milliones litrorum pro secundo est. Sinus sex milliones chiliometrorum quadratorum per sex nationes comprehendit.
Provinciae
Flumen Amazonum diversarum unitatum administrativarum nomen dedit quae sequuntur:
Iustinopolis
Iustinopolis   seu Caput Histriae (olim: Capris , Capraria , Caprea ; Graece: Aegida  ) (Slovenice Koper, Italice Capodistria) est urbs Sloveniae, caput municipii urbani Iustinopolitani, in historica provincia Litorali et in Histria regione geographica sita. Iustinopolis est urbs princeps regionis statisticae Carsticae-Litoraneae. Incolunt urbem 23 765 et 49  206 municipium omne. Urbani Iustinopolitani appellantur.
Nomen (toponymum)
Nomina urbis sunt: Iustinopolis seu Caput Histriae, olim: Capris, Capraria, Caprea; Graece: Aegida.
Ecclesia Catholica Romana
Iustinopolis, cum Goritia Nova est sedes episcopalis; nomen Dioecesis Iustinopolitana est.
Terry Comitatus
Terry Comitatus  (Anglice:  Terry County) est Texiae comitatus in Civitatibus Foederatis Americae 12761 incolarum (anno 2000). Comitatus, cuius caput est vicus Brownfield, anno 1876 creatus est. In hoc comitatu magna pars incolarum (accurate 44.1 %) oriunda e America Latina est et haud Anglice domu (38.8 %) loquitur.
Iosephus Pisanu
Iosephus Pisanu (natus in Ittiri in Sardinia die 2 Ianuarii 1937) est rerum politicarum peritus Italicus antea factionis Democratiae Christianae postea Forza Italia. Pisanu ab anno 2002 usque ad annum 2006, Silvio Berlusconi Praese consilii ministrorum fuit etiam negotiorum internorum minister.
Manius
Manius fuit praenomen virile Romanum, littera M'. vel ꟿ notatum, fortasse a mane deductum, ut scribit Varro: "qui mane natus diceretur, ut is Manius	esset."
Eduardus Hanslick
Eduardus Hanslick (natus Pragae die 11 Septembris 1825; mortuus Aquis iuxta Vindobonam die 6 Augusti 1904) fuit iudicii musicae et musicologiae peritus Austriacus. Amicus Ioannes Brahms more conservatismo et musicam suam defendit et musicam Richardi Wagner repudiavit.
Glasscock Comitatus
Glasscock Comitatus  (Anglice:  Glasscock County) est Texiae comitatus in Civitatibus Foederatis Americae 1406 incolarum (anno 2000). Comitatus, cuius caput est vicus Garden City, anno 1887 creatus est. In hoc comitatu quarta pars incolarum (accurate 29.9 %) oriunda e America Latina est et haud Anglice domu (27.0 %) loquitur.
Samara (Russia)
Samara (Russice Самара) est urbs Russiae, metropolis regionis Samarensis. Sita est ad Rham fluvium (cuius aequor hic receptaculo aquae Saratoviensi elevatum est), inter ostia fluminum Samarae et Su, contra Versuram Samarensem. Circa 1170 milia incolarum habet (anno 2017).
Samara est sedes industriae: constructionis machinarum, fabricae metallorum, etc.
Hac in urbe sunt multa instituta educationis, theatra, et musea.
Samara certos portus, duo aeroportus, magnam stationem ferriviarum et subterferriviam habet.
Historia urbis
Datum officiale fundationis urbis Samarae est annus 1586. Quo anno, decreto tzaris Theodori I, prope oppidulo prisco Samar constructio castelli incepta est. Ibi erat teloneum.
Anno 1688 Samara facta est urbs. Ab anno 1851 fuit metropolis gubernii. Postea industria urbis incrementum magnum recepit.
Tempore Belli Magni Patrii haec urbs de facto fuit caput secundum Unionis Sovieticae. Administratio URSS et legationes multaeque fabricae evacuatae ibi locabantur.
Anno 1987 ferrivia subterranea aperta est.
Anno 1991, nomen Samara urbi restitutum est.
Synagoga Birminghamensis
Synagoga Birminghamensis aut plenius Synagoga Congregationis Hebraeae Birminghamensis est aedificium Secundi Gradus Stellati (secundum designationem aedificiorum insignium Anglicam) in via "Singers Hill" situm. Aedificata est anno 1856 ab architecto Yeoville Thomason ut succederet synagogae antiquiori qui hodie Aula Latomica est
In stylo mixto et Italianato et Normannico cum fenestra rotiforma e lateribus luteis rufisque structa est secundum formam basilicae Classicae.
Eugenius Tisserant
Eugenius Gabriel Gervasius Laurentius Tisserant (natus Nanceii, Lotharingia, Francia die 24 Martii 1884 - obiit Albae Longae die 21 Februarii 1972) fuit cardinalis Francicus et decanus sacri collegii in conclavibus anno 1958 (electus Papa Ioannes XXIII) et anno 1963 (electus Papa Paulus VI). Socius erat Academiae Francicae ab anno 1961 et Academiae inscriptionum et litterarum humaniorum Lutetiae.
Via Paulistana
Via Paulistana (Lusitane: Avenida Paulista) praeclara via in Sanctus Paulus, Brasilia, est.
Amphitryon
Amphitryon, vel apud Plautum Amphitruo, (Graece Ἀμφιτρύων), in mythologia Graeca est filius Alcaei (Tirynthis regis) et Astydamiae, id est nepos Persei, Andromedae et Pelopis. Alcmenam, filiam Electryonis, uxorem duxit, e qua genuit Iphiclem qui uno die ante fratrem Herculem natus esse dicitur, a Iove ex eadem Alcmena genitum.
Fabulae mythologicae
Electryoni regi Mycenarum, et patruo suo et sororis Anaxo marito, succurrit Amphitruo, cum filii Pterelae regnum invaserunt et gregem boum secum rapuerunt. Nam armentum redemit et filiam regis, Alcmenam, sponsam accepit. Mycenas igitur servaturus erat, Electryone expeditionem adversus Teleboas parante, cum casu infelici socerum interfecit : nam in bovem furentem fustem iniecit qui cornibus resiluit et caput regis feriit. Electryone mortuo Thebas in exsilium profectus a rege Creonte benigne acceptus caede lustratus est. Alcmena secuta quidem est, sed nubere ei noluit nisi prius fratres suos a Pterelai filiis occisos vindicasset. Tum auxilium Creontem rogavit, qui negavit sese copias ei praebiturum nisi prius fines suos volpe Teumesia a Dionyso missa liberasset. Fatale autem erat hanc volpem a nemine umquam capi posse. Tum Amphitruo amico Atheniensi Cephalo persuasit ut venationi interesset cum cane quodam quem ex Creta a Minoe per uxorem Procrida dono acceperat. Quem canem persequentem nulla fera umquam effugere poterat. Cum fata duorum animalium contraria essent nec exitus reperiri posset, tandem et canem et volpem Iuppiter in saxa vertit. Sic Amphitruo cum exercitu Thebano Oechaliam, oppidum regis Pterelai, in insula Tapho sitam, obsedit. Pterelao autem capillus aureus in coma erat, a patre Neptuno/Poseidone datus, ut pignus immortalitatis. Quamdiu rex vixit urbs capi non potuit donec filia regis, Comaitho, amore pulchri Amphitruonis perdita, capillum fatalem fraude secuit : sic misere periit Pterelas. Nec meritum virginis agnovit nec gratias ei egit Amphitruo, sed indignitate traditionis commotus, capta urbe, puellam necari exempli gratia iussit. Interea Iuppiter speciem Amphitruonis prae se ferens ad Alcmenam contendit, victoriam et poenas a Pterelao datas ei nuntiat ac singula facta tam accurate narrat ut Alcmene ne dubitarit quidem, quin maritus suus fuisset. Itaque cum deo concubuit, e quo concubitu Hercules genitus. Cum rem resciit Amphitruo, uxorem comburere voluisse a nonnullis mythographis dicitur et Iovem pluendo rogum extinxisse. Contra in comoedia Plautina Amphitruo voluntatem Iovis veretur nec quicquam contra uxorem temptat.
De morte diversae sunt traditiones : in Apollodori bibliotheca Amphitruo occiditur in pugna cum Ergino paulo ante Herculis nuptias cum Megara. At tam in Senecae quam in Euripidis tragoediis adhuc vivit cum Hercules furens et uxorem Megaram et filios ex ea genitos necat.
In tragoediis
In multas fabulas scaenicas antiquas Amphitruo ut persona inductus est: incertum est an in tragoediam Aeschyleam hodie deperditam cui titulo Alcmene (nam de qua parte vitae heroidis inibi agatur nescimus), Sophocles vero tragoediam cui titulo Amphitruo composuit et in fabula  Euripidea Alcmena Amphitruonem partes egisse scimus. Certe persona harum duarum tragoediarum adhuc exstantium est: Heracles Euripideus et Hercules furens Senecae. In hac fabula filium Herculem sese necare volentem patrio amore retinet, postquam heros mente captus liberos et uxorem Megaram ipse occidit. Apud Latinos poeta L. Accius quoque tragoediam "Amphitruo" inscriptam et hodie deperditam composuerat.
In comoediis
Plures comoediae Graecae de fabula Amphitruonis et Alcmenae perierunt : una extat celeberrima comoedia Plautina Amphitruo, in qua Alcmena, uxor plena dignitatis, amans et casta, dolis Iovis decepta est. Amphitruo, quamvis maritus a deis ludificatus, per se comica persona non erat: nam dux exercitus victoris non sine dignitate videtur. Ex rebus et confusione personarum vis comica nascitur. Nonnulli dramatici auctores moderni hanc fabulam imitati sunt et argumentum retractaverunt. Praecipui sunt hi:
De sensu quodam derivato.
In quibusdam linguis modernis amphitruo vocabulum sermonis communis factum est, quo "hospes" designatur ac praesertim hospes munificus, qui ad lautas cenas invitat. Huius verbi usus litteratorum hominum proprius est nec in sermone cotidiano usurpatur nisi cum grano salis, ideo ut sermo lepidior ac iocose quaesitior fieret. Ut eruditi volunt, non e fabula Plautina hic sensus ortus est sed e versu Iohannis Rotrou. Nam cum familia et arbitri verum Amphtruonem a falso dinoscere nequirent, exclamaverunt: Quem postea Molière sic imitatus est: Non est igitur quod putes ideo hospitem sic nominatum esse, quia Aphitruo tam facilis erga hospites divinos exstitit, ut etiam usum propriae uxoris eis commodaverit.
Bandera Comitatus
Bandera Comitatus  (Anglice:  Bandera County) est Texiae comitatus in Civitatibus Foederatis Americae 17645 incolarum (anno 2000). Comitatus, cuius caput est urbicula Bandera, die 10 Martii 1856 creatus est. In hoc comitatu septima pars incolarum (accurate 13.5 %) oriunda ex America Latina est et haud Anglice domu (13.5 %) loquitur.
Kennethus Arrow
Kennethus Iosephus Arrow (natus Novi Eboraci in urbe Neoeboracensi die 23 Augusti 1921; mortuus die 21 Februarii 2017) fuit oeconomus Americanus qui microoeconomiam indagavit. Theoriam impossibilitatis comfirmavit, quae theorias oeconomicas Amartyae Sen magnopere movit. Anno 1972, Praemium Nobelianum Oeconomiae cum Ioanne Ricardo Hicks accepit.
Ichigo Kurosaki
Ichigo Kurosaki (Iaponice 黒崎 一護, Hepbjurn Kurosaki Ichigo) est persona ficta in Bleach, serie anime et mangae, et in eius adaptationibus a Tite Kubo designatis. Quae persona potestatem shinigamiis (dei mortis) de Rukia Kuchiki acceptat, unam ex multis deis mortis qui in Soul Society (Congregatione Animorum) habitat.
Simon Smith Kuznets
Simon Smith Kuznets (natus die 30 Aprilis 1901 Charcoviae, mortuus die 8 Iulii 1985 Cantabrigiae, Massachusettensi in urbe) fuit oeconomiae empiristae peritus Americanus, qui anno 1971 praemio Nobeliano Oeconomicis dedicato laureatus ratio studii structurae socialis oeconomiaeque est. Etiam studium de productu domestico generali et statistica. Alma mater eius Universitas Columbiae fuit.
Ferdinandus II (discretiva)
Liste der Herrscher namens Ferdinand Ferdinando (regantoj)
Iulius Gerardus Saliège
Iulius Gerardus Saliège (natus Mauriaci die 24 Februarii 1870; Tolosae die 4 Novembris 1956 mortuus) fuit archiepiscopus Francicus, qui inter secundum bellum mundanum Germanicos propter persecutiones et deportationes Iudaeorum denuntiavit. Anno 1946 a papa Pio XII cardinalis creatus est. Sententia eius erat: sub umbra crucis.
Ioannes Ricardus Hicks
Ioannes Ricardus Hicks (natus Warwici die 8 Aprilis 1904; mortuus iuxta Blockley Glocestriae die 20 Maii 1989), alumnus Collegii de Balliolo apud Oxonienses, fuit oeconomiae peritus Britannicus et socius Academiae Britannicae. Lector meruit ad Scholam Scientiarum Oeconomicarum Londiniensem et in universitatem Cantabrigiensem (ubi socius fuit Collegii Caii), mox professor apud Mancunienses et Oxonienses. Ibi ab initio socius fuit Collegii Nuffield, denuo Omnium Animarum. Anno 1972 Ioannes Ricardus Hicks Praemium Nobelianum Oeconomiae una cum Kennetho Arrow accepit.
Lexingtonia (Massachusetta)
thumb|Statua "Minuteman" in [[Commune Lexingtoniensi, ab H. H. Kitson facta.]]
Lexingtonia est oppidum in Massachusettae Comitatu Middlesex in Civitatibus Foederatis situm. Numerus incolarum in censu anni 2000 fuit 30 355. Oppidum est insignis situs initii Rerum Novarum Americanarum, in pugnis Lexingtoniensi et Concordiensi, die 19 Aprilis 1775.
Laurentius Klein
Laurentius Robertus Klein (natus in Omaha, Nebrasca die 14 Septembris 1920; mortuus die 20 Octobris 2013) fuit oeconomista illustris Americanus qui macrooeconomiae peritus et simulatio computatralis res oeconomiae facit.
Civitas solis
Civitas solis est liber philosophicus quem Thomas Campanella scripsit et qui Italice anno 1602 Latineque anno 1623 editus est.
Laurentius Klein
Anno 1980 Laurentius Klein Praemium Nobelianum Oeconomiae accepit.
Civitas solis
F. Thomae Campanellae CIVITAS SOLIS Poetica. Idea Reipublicae Philosophicae
Epitome
Opus est dialogus inter Hospitalarios et Genuensem, quod aequalitas omnium de dignitate apud "legem naturae" affirmat, egro divitias communes esse necesse postulat. Ac labor omnibus aestimare per divisionem temporis laboris et immortalitatem animae et politicam a metaphysicis postulat.
Alicia in Terra Mirabili
Alicia in terra mirabili (titulo originali Anglico Alice's Adventures in Wonderland) est liber a Ludovico Carroll anno 1865 scriptus et a Clive Harcourt Carruthers anno 1964 Latine redditus. Liber est mythistoria de Alicia, puella quae in cavum cuniculi cadit et terram mirabilem invenit.
Una e notissimis operibus Victoriae Anglicae fictio, eius narratio, structura, indoles et imaginatio magnam vim habuerunt in popularibus culturae et litterarum, praesertim in genere phantasiae. Liber saltem 97 in linguas translatus est.
Carroll anno 1871 sequelam edidit inscriptam Through the Looking Glass (Aliciae per speculum transitus) et versio abbreviata pro parvulis anno 1890 inscriptam The Nursery "Alice".
Fridericus Hayek
Fridericus Augustus de Hayek (natus Vindobonae die 8 Maii 1899 - mortuus est Friburgi Brisgoviae die 23 Martii 1992) fuit oeconomista illustris Austriacus.
Anno 1974 Fridericus Hayek Praemium Nobelianum Oeconomiae una cum Suecico Gunnar Myrdal accepit.
Regnum Italiae
Regnum Italiae fuit nomen variarum civitatum, accurate:
Lucius Plotius Vicina
Lucius Plotius Vicina (nescimus, quando natus mortuusve sit) senator Romanus primo saeculo ante et post Christum natum fuit. Patria eius Luceria erat. Ab anno 2 a.C.n. ad usque 7 proconsul provinciam Cretam et Cyrenem administravit.
Gunnar Myrdal
Gunnar Myrdal (natus Gustafs in vico Suecico die 6 Decembris 1898; mortuus Holmiae die 17 Maii 1987) fuit oeconomista Suecicus. Theoriae pecuniae et civitatis subsidii socialis peritus, anno 1974 Praemium Nobelianum Oeconomiae una cum Friderico Hayek Austriaco accepit.
De vita
Alumnus Universitatis Holmiensis fuit, ubi professor oeconomiam docuit.
Carolus XI (rex Sueciae)
Carolus XI  (Holmiae natus die 24 Novembris /4 Decembris 1655 - ibidem obiit die † 5./15 Aprilis 1697), filius regis Caroli X et Hedwigae Eleonorae de Schleswig-Holstein-Gottorf, fuit Rex Sueciae ab die 28 Septembris anno 1660 usque ad mortem. Sententiae eius fuerunt: In Jehovah sors mea, ipse faciet et Factus est Dominus protector meus.
Abraham Wheelocke
Abraham Wheelocke (natus apud Whitchurch comitatus Salopiae anno 1593; mortuus 1653) fuit philologus Anglicus. Gradum magistri artium apud Collegium Trinitatis Cantabrigiense anno 1618 meruit; ab anno 1619 fuit socius collegii Clarae. Electus est bibliothecarius universitatis Cantabrigiensis ab anno 1629, quod munus usque ad mortem retinuit; fuit fere eodem spatio temporis professor linguae Arabicae Adamsianus et lector linguae Anglosaxonicae eiusdem universitatis.
Byōdō-in
Byōdō-in(Iaponice:平等院) est templum Buddhista in urbe Uji Kyotensis constituta anno 1052 a Fujiwara no Yorimichi (藤原頼通), primus minister Imperatoris LXX, Reizei II et filius Fujiwara no Michinaga, primus minister Imperatoris Ichijō II aetate Heian (saeculo 8 - 12).
Inter aedificia et hortus antiquitatis, Pavillio Phoenicis (Iaponice:鳳凰堂), constituta ad paradisum salvationis orandum, est veterus et ut tresor nationalis Iaponiae protegetur. Domus Phoenix et symbolum 10 Ieni Nummus utetur.
Anno 1994, summa Byōdō-in cum templo Shintonis Ujigami, ad tabula Patrimonium totius mundi regestus est.
Trinity Comitatus (Texia)
Trinity Comitatus  (Anglice:  Trinity County) est Texiae comitatus in Civitatibus Foederatis Americae 13779 incolarum (anno 2000). Comitatus, cuius caput est vicus Groveton, anno 1850 creatus est. In hoc comitatu vigesima pars incolarum (accurate 4.8 %) oriunda e America Latina est et haud Anglice domu (5.1 %) loquitur.
Ioannes Penn
Ioannes Iustinus Penn (Sanctae Monicae in California natus die 17 Augusti 1960) est clarus actor, moderator cinematographicus et fabularum cinematographarum scriptor Americanus. Penn multa praemia accepit inter alia bis praemium Academiae ut actor optimus anno 2004 et anno 2009 pelliculae Milk gratia.
Willacy Comitatus
Willacy Comitatus  (Anglice:  Willacy County) est Texiae comitatus in Civitatibus Foederatis Americae 20082  incolarum (anno 2000). Comitatus, cuius caput est vicus Raymondville, anno 1911 creatus est. In hoc comitatu magna pars incolarum (accurate 85.7  %) oriunda e America Latina est et haud Anglice domu (78.1 %) loquitur.
Flatus vocis
Flatus vocis est sententiola quae attributa est ad Roscellinum Compendiensem ab Anselmo episcopo Cantuariensi de quaestione utrum universalia verae essent res (quod Anselmus ipse putavit) aut non:
Lina Wertmüller
Lina Wertmüller (nobili loco nata Arcangela Felice Assunta Wertmüller de Elgg Spanol de Braueich die 14 Augusti 1926; Romae mortua die 9 Decembris 2021) fuit moderatrix cinematographica Italica.
Flatus vocis
Non certe determinari potest an sane opinio Roscellini erat, quoniam nulla eius opera relinqua sunt nisi una illius espistula ad Abaelardum.
Robertson Comitatus (Texia)
Robertson Comitatus  (Anglice:  Robertson County) est Texiae comitatus in Civitatibus Foederatis Americae 16000 incolarum (anno 2000). Comitatus, cuius caput est vicus Franklin, anno 1837 creatus est. In hoc comitatu septima pars incolarum (accurate 14.7 %) oriunda e America Latina est et haud Anglice domu (12.7 %) loquitur.
Concordia (Massachusetta)
Concordia est oppidum in Middlesex Comitatu Massachusettae in Civitatibus Foederatis. Numerus incolarum in censu anni 2000 fuit circa 17 000. Oppidum est insignis situs initii Rerum Novarum Americanarum, in pugnis Lexingtoniensi et Concordiensi, de 19 Aprilis 1775. Oppidum gravissimas partes in historia et litteris Civitatum Foederatarum egit.
Waller Comitatus
Waller Comitatus  (Anglice:  Waller County) est Texiae comitatus in Civitatibus Foederatis Americae  32663 incolarum (anno 2000). Comitatus, cuius caput est vicus Hempstead, anno 1873 creatus est. In hoc comitatu quinta pars incolarum (accurate 19.4 %) oriunda e America Latina est et haud Anglice domu (18.1 %) loquitur.
Pressio
Pressio in scientia physica, chemica, et mechanica dicitur effectus mechanicus quo superficies movetur vel flexuntur.
Pressio P aequat partem vis physicae \vec{F} quae perpendiculariter imprimit in superficiem, h. e.
ubi
Cum superficies flectit, pressio sic tamen definiri postest, quamquam tunc ea potius ob vim differentialem d \vec{F} est quae imprimit in aream differentialem dA.
Tjalling Koopmans
Tjalling Carolus Koopmans (natus in 's-Graveland, hodie vicus ad urbem Wijdemeren pertinens die 28 Augusti 1910 - mortuus est in New Haven,Connecticuta die 26 Februarii 1985 ) fuit oeconomista et physicus illustris Americanus oriundus e Nederlandia.
Primum Universitate Rheno-Traiectinam mathemathicam studebat, at dum Ioannem Tinbergen anno 1933 scit, oeconomiae studium voluit et anno 1936 Academiam Ludgno-Batavam doctorem de oecomonia statisticae aquisit.
Anno 1975 Tjalling Koopmans Praemium Nobelianum Oeconomiae una cum Leonida Kantorovič accepit, studii optimae restributionis operis causa.
Ulrica Eleonora (regina Sueciae)
Ulrica Eleonora  (Suecice Ulrika Eleonora; Holmiae nata die 23 Februarii 1688; ibidem mortua die 24 Novembris 1741), secunda Caroli XI regis et Ulricae Daniae filia, fuit regina Suecica ab anno 1718 usque ad die 29 Februarii annum 1720, cum ea se regno pro Friderico I marito abdicaret. Sententia sua fuit: In Deo spes mea (Suedice: I Gud mitt hopp).
Templum et vicus Ulrica in Ostrogothia nomen ab ea habet.
Publius
Pūblius fuit praenomen virile Romanum antiquum, littera P. notatum, a populo (vel *publo) deductum, fortasse contractio *Publo-carus vel nominis similis. Notissimi qui hoc praenomen habuerint fuerunt Publius Vergilius Maro et Publius Papinius Statius.
Magnitudo (astronomia)
Magnitudo in astronomia est mensura logarithmica claritatis rei, in certa longitudine undarum vel finibus transitoriis constitutae, plerumque in spectro aspectabili vel infrarubro proximo descriptae. Inexacta sed ordinata magnitudinis rerum determinatio antiquitate ab Hipparcho introducta est. Astronomi binas magnitudinis definitiones adhibere solent: magnitudo apparens et magnitudo absoluta.
Exempla
Hic habes tabulam quae exponit magnitudines apparentes rerum caelestium et satellitum artificiosorum quae transeunt a Sole ad rem hebitissimam per Telescopium Spatiale Hubbleanum visibilem:
Nexus externi
Magnitude (astronomy)
Paulus Signac
Paulus Signac (Lutetiae natus die 11 Novembris 1863; ibidem mortuus die 15 Augusti 1935) fuit pictor et graphicus Francicus. Erat amicus Vincentii van Gogh et anarchista de idea. Cum Georgio Seurat artifex illustrissimus generis impressionismi novi et punctillorum multorum (pointillisme) fuit.
Vita
Signac omnia necessaria se ipse docuit. In principio exemplo sibi elegit Claudium Monet et impressionistas. Quorum notionem quaesitionum promptarum mox abiecit methodum magis severam atque classicam ad instar Eugenii Delacroix praeferens.
Anno 1884 Georgium Seurat convenit, quocum picturam divisionis excogitavit. Eis succurrebant recentiores colorum theoriae scientificae, cum coloris puri pigmenta in punctillis permultis componerent. Impressionismi fautores econtra colores antea in quadra chromatica miscere debebant; Signac sodalesque autem mixturam oculis spectatorum ipsorum concesserunt. Ceterum claritas coloris puri haud mixti optime conservatur. Eodem anno cum collegis Scholam artificum independentium condidit, quae dicitur. Anno 1885 Camillus Pissarro se gregi aggregavit technicam punctillorum multorum sibi adapturus. Post unum annum tresviri (Signac, Seurat, Pissaro) una cum filio Camilli Pissarro in conclavi separato in Expositione independentium octava res suas ostensioni publicae praebuerunt.
Ex anno 1888 Signac arnarchismo inflammatus est et consuetudinem cum Ioanne Grave contraxit. Res vulgavit apud "Les Temps nouveaux". Inde ab anno 1896 opera plura pro olla fortunae periodici citati donavit et anno 1902 delineationes gratanter in manus moderatorum periodici "Guerre-Militarisme" commendavit, ubi Grave praefationem scripserat et praeterea Maximilianus Luce et Theophilus Alexander Steinlen pictores symbolas proprias vulgaverunt. Signac etiam in foliis "Le Père Peinard" Aemilii Pouget inveniebatur.
Quoad argumenta plagas clare atque luminose pingendas magni aestimavit. Etiam naves veliferas diligebat et portus marium. Anno 1804 Venetias petivit, unde plus quam ducentae adumbrationes picturae aquariae rettulit. Quas Torpetopoli diligenter elaboravit; eodem anno adhuc undecim imagines olearias confecit. Signac tam in praxi quam in theoria pictoria excellebat. Programma omne habent commentarii eius anni 1899 quibus titulus D'Eugène Delacroix au néo-impressionisme. Signac vivo glorificatio in artibus iam affuit. Anno 1911 eques creatus est (chevalier de la légion d'honneur), anno 1926 officiarius honorarius (officier de la légion d'honneur) et anno 1933 vel praefectus (commandeur de la légion d'honneur). Inde ab anno 1915 exercitus navalis pictor officialis fuerat.
Quintus
Quintus fuit praenomen virile Romanum (abbreviatio: Q.).
Qui hoc praenomen habuerint
Quintus Quinto (nome) Kwintus Qvintus
Edvinus O'Connor
Edvinus O'Connor (Providentiae natus die 29 Iulii 1918; repente mortuus die 23 Martii 1968) fuit scriptor Americanus, qui operis  The Edge of Sadness  gratia Praemium Pulitzer Mythistoriis dicatum anno 1962 consecutus est.
Mauritius Allais
Mauritius Felix Carolus Allais [] (natus Lutetiae die 31 Maii 1911, mortuus Sancti Clodoaldi die 9 Octobris 2010) fuit illustris oeconomiae et physicae peritus Francicus.
Alta mater sua fuit Schola Polytechnica Francica et theoriam aequilbrii ex lege Walrasis ac theria Vilfredi Parato creavit. Anno 1988 Mauritius Allais Praemium Nobelianum Oeconomiae accepit.
Iesu, Gaudium Meum
Iesu, Gaudium Meum (Theodisce: Jesu, meine Freude) est motetus a Iohanne Sebastiano Bach inter annos 1723 et 1735 compositus, pleno nomine Moteto Tertio in E minore, BWV 227. Melodiam tractat hymni Iesu, Gaudium Meum, a Ioanne Crüger anno 1653 compositam.
Ricardus Stone
Ricardus Stone (natus Londinii die 30 Augusti 1913 - mortuus est Cantabrigiae die 6 Decembris 1991) fuit illustris oeconomiae peritus Britannicus.
Uxor Iohanna Saffi, Unificationis Italiae fautoris Aurelii Saffi nepos, saepe Ricardi operis cooperatrix fuit.
Anno 1984 Ricardus Stone Praemium Nobelianum Oeconomiae accepit.
Robertus Mundell
Robertus Alexander Mundell (natus die 24 Octobris 1932 in Kingston, Ontario; mortuus die 3 Aprilis 2021) fuit illustris oeconomiae peritus Canadensis.
Anno 1999 Robertus Mundell Praemium Nobelianum Oeconomiae accepit studii zonae optinae monetae causa. Etiam origo systematis euronis creavit.
Regnum Italicum (1805-1814)
Regnum Italicum (1805-1814) aut  Regnum Italiae fuit antiqua civitas, quae 17 Martii 1805 a Napoleone I imperatore Francorum condita est, cuius caput Mediolanum fuit. Vicarius regis Napoleonis toto tempore Eugenius de Beauharnais, filius adoptivus eius, fuit.
Quintus Ninnius Hasta (consul 88)
Quintus Ninnius Hasta (nescimus, quando natus mortuusve sit) senator Romanus primo saeculo post Christum natum fuit. Anno 88 consul suffectus creatus est. Filius eius Quintus Ninnius Hasta anno 114 consul ordinarius creatus est.
Allen Drury
Allen Drury (Hustoniae, Texia natus die 2 Septembris 1918; Franciscopoli mortuus die 2 Septembris 1998) est scriptor  Americanus, qui operis  Advise and Consent   gratia Praemium Pulitzer Mythistoriis dicatum anno 1960 consecutus est.
Publius Cornelius Scipio (consul 16 a.C.n.)
Publius Cornelius Scipio (natus circa annum 47 a.C.n., mortuus ignoto anno) senator Romanus fuit. Pater eius Publius Cornelius Scipio Salvito fuit, consul anni 35 a.C.n., mater Scribonia, nepos Sullae. Soror Cornelia erat, soror ex matre Iulia Maior, filia Augusti. Anno 16 a.C.n. Scipio consul creatus est eodem anno, quo soror mortua est tricesimum annum agens. Pro Cornelia Sextus Aurelius Propertius poëta elegiam (4.11) scripsit, quo mortuam et fratrem praedicavit. Anno 2 a.C.n. Scipio relegatus est. Causas nescimus, sed fortasse adulterii cum Iulia Minore accusatus erat. Scipio neque uxorem neque liberos habuit.
Regio undecima (Italia Romana)
Regio undecima, una ex undecim regionibus in quas divisa est Italia ab Augusto principe, regiones historicas Vallem Augustanam, Pedemontium septentrionale et Langobardiam comprehendit. Discriptio sic a Plinio Maiore in Naturali historia recitatur:
Kenethus Livingstone
Kenethus Livingstone, vulgo Kenneth Robert sed saepissime Ken nuncupatus (natus in vico Lambeth Londinii die 17 Iunii 1945), est vir publicus Britannicus, qui a die 11 Iunii 1987 usque ad diem 7 Iunii 2001 munere populi Brent East in Parlamento Regni Uniti functus est et ab anno 2000 usque ad annum 2008 urbi Londinio praefectus fuit.
Iacobus Agee
Iacobus Agee (natus in Knoxville, Tennesiae die 27 Novembris 1909; Urbe Novo Eboraco mortuus die 16 Maii 1955) fuit scriptor, diurnarius et poeta Americanus, qui operis A Death in the Family gratia Praemium Pulitzer Mythistoriis dicatum anno 1958 consecutus est.
Kim Sung-su
Kim Sung-Su (Coreane: 김성수 ; Hanja: 金性洙 ; natus die 11 Octobris 1891; mortuus die 18 Februarii 1955) fuit iuris consultus, rerum politicarum peritus, praeceptor Coreanus, et Coreae praeses vicarius (1951–1952). Ipse Catholicus baptizatus, sibi nomen 'Paulum' imposuit.
Bremesgrave
Bremesgrave sive Bromsgrovia (Anglice Bromsgrove) est oppidum Vigorniensi comitatú in Anglia, non procul a Salina et Rubeo Fossato.